Borgerforslag er et initiativ, som giver borgerne mulighed for at tilkendegive ønsker til ændringer i samfundet.

Et borgerforslag gennemgår en række faser, før det eventuelt bliver fremsat som beslutningsforslag og behandlet og stemt om i Folketingssalen. Først skal forslaget stilles. Dette gøres på borgerforslag.dk. Der er forskellige roller, du kan indtage i forbindelse med borgerforslag: Du kan enten være hovedstiller, medstiller eller støtter af et forslag. Alle tre roller kræver, at du har stemmeret til folketingsvalg.

Bruger du ikke NemID, har du stadig mulighed for både at stille og støtte et borgerforslag. Du skal blot benytte dig af den papirblanket, som kan findes på borgerforslag.dk.